# E LŐ T E R J E S Z T É S

Zalacsányi Közös Önkormányzati Hivatalt fenntartó Képviselő-testületek

2016. február 4. -i együttes ülésére

**Tárgy:** Közös Hivatalt létrehozó megállapodás és a Zalacsányi Közös Önkormányzati Hivatal Szervezeti és Működési Szabályzatának módosítása

Előterjesztő: Nagy Lászlóné

Zalacsány község Polgármestere

***Tisztelt Képviselő-testületek!***

A Zalacsányi Közös Önkormányzati Hivatalt létrehozó megállapodás módosítását a székhely önkormányzat, illetve bármely képviselő-testület kezdeményezheti a székhely önkormányzat írásbeli megkeresésével. A megállapodás- és ennek megfelelően az önkormányzati hivatal szervezeti és működési szabályzatának – módosítását a hivatal szervezeti felépítésének és létszámának változása indokolja. A hatályos megállapodás alapján a hivatal létszáma 11 fő, melyből 1 fő jegyző, 1 fő aljegyző, Zalacsány székhelyen 3 fő teljes munkaidős köztisztviselő és 1 fő részmunkaidős köztisztviselő, Nemesbük Kirendeltségen 3 fő teljes munkaidős köztisztviselő, Felsőpáhok Kirendeltségen 2 fő teljes munkaidős köztisztviselő.2015. évben Felsőpáhok Kirendeltségen dolgozó aljegyző nyugdíjba vonult, helyettesítését a jegyző látja el jelenleg is. 2015. április és 2015. november között 4 alkalommal került sor az aljegyzői pályázat kiírására, megfelelő pályázó nem volt, ezért a polgármesterek tanácsa úgy döntött, hogy célszerűbb lenne , ha egyenlőre nem neveznének ki aljegyzőt, a kirendeltség vezetését továbbra is a jegyző látná el. Amennyiben a képviselő-testületek későbbiekben úgy gondolják, hogy szükséges Felsőpáhok Kirendeltségen aljegyzőt vagy kirendeltségvezetőt foglalkoztatni, a megállapodás módosításával megteremthetik ennek lehetőségét. Mivel Zalacsányban a székhely feladatok ellátása miatt többletmunka jelentkezett, ezért a részmunkaidő állás teljes munkaidős állásra történő módosítását is javasolom. Így a hivatal létszáma az alábbiak szerint változna: 1 fő jegyző, Zalacsány székhelyen 4 fő teljes munkaidős köztisztviselő, Nemesbük Kirendeltségen 3 fő teljes munkaidős köztisztviselő, Felsőpáhok Kirendeltségen 2 fő teljes munkaidős köztisztviselő. A megállapodás és a szervezeti és működési szabályzat módosítása ezeket a változásokat tartalmazza, egyebekben változatlan marad. Zalacsány székhely esetében Zalacsány és Ligetfalva, Nemesbük Kirendeltség esetében Nemesbük és Zalaköveskút, Felsőpáhok Kirendeltség esetében Felsőpáhok viseli a fenntartással járó költségeket. Amennyiben a képviselő-testületek a létszámváltozást elfogadják, 2016. évben a Nemesbüki Kirendeltség és a Felsőpáhoki Kirendeltség belefér a lakosságarányosan járó állami támogatásba, Zalacsány Önkormányzatának mintegy 1,4 millió Ft állami támogatás feletti többletkiadás fog jelentkezni a székhely bérkiadásainak emelkedése miatt.

Kérem a Tisztelt Képviselő-testületeket, hogy a megállapodás módosítást és a szervezeti és működési szabályzat módosítást elfogadni szíveskedjenek. A határozat elfogadásához minősített többség szükséges.

*Határozati javaslat 2. napirendhez:*

…………………..község Önkormányzat Képviselő-testülete a Zalacsányi Közös Önkormányzati Hivatalt létrehozó megállapodás 2016. március 1. napjával történő módosítását a melléklet szerint elfogadja.

A képviselő-testület felhatalmazza a polgármester a megállapodás módosítás aláírására.

Határidő: 2016. február 29.

Felelős: polgármester

*Határozati javaslat 3. napirendhez:*

…………………..község Önkormányzat Képviselő-testülete a Zalacsányi Közös Önkormányzati Hivatal Szervezeti és Működési Szabályzatának 2016. március 1. napjával történő módosítását a melléklet szerint elfogadja.

A képviselő-testület felhatalmazza a polgármester a módosítás aláírására.

Határidő: 2016. február 29.

Felelős: polgármester

Zalacsány, 2016. február 1.

Nagy Lászlóné

Zalacsány község polgármestere